József Tóth (aktoro)

József TÓTH [jOĵef tOt], laŭ hungarlingve kutima nomordo Tóth József estis hungara aktoro, tradukisto, aktorakademia instruisto. Lia filo estis Imre Tóth (teatrestro).

József Tóth  naskiĝis la  en Szentes, li mortis la  en Pest (urbo).

 Biografio 
József Tóth frekventis gimnaziojn en Hódmezővásárhely kaj Kecskemét, ekde 1839 li studis juron en Reĝa Universitato de Pest. Baldaŭ li forlasis la universitaton kaj en la Nacia Teatro (Budapeŝto) (tiam nomata Teatro Magyar) li ricevis malĉefajn rolojn. Inter 1841 kaj 1850 li estis membro de diversaj trupoj en Miskolc kaj en aliaj urboj. En tiu periodo kelkfoje li havis rolojn ankaŭ en Nacia Teatro, kie li estis kunulo de Sándor Petőfi. Li edziĝis al aktorino en 1846, baldaŭ li havis 3 gefilojn. Dum la hungara revolucio de 1848 li estis soldato. Depost 1850 li estis konstanta membro de Nacia Teatro. Interrompo okazis en 1856, tiam li studvojaĝis al Britio por studi teatrajn ludojn de Ŝekspiro. Ekde 1866 li instruis en la Teatra Akademio. Li ricevis la titolon eterna membro de la Nacia Teatro. Li ankaŭ tradukis dramojn, eĉ li sensukcese verkis dramojn.

 Elektitaj roloj 
 Ŝekspiro:
 Otelo, la maŭro de Venecio - Jago
 Somermeznokta sonĝo - Vackor
 Molière: Tartuffe
 József Katona: Bánk bán

 Elektitaj tradukaĵoj 
 Ŝekspiro:
 Rikardo la 3-a
 La Du Ĝentlemanoj el Verono
 Laube: grafo Essex
 Hebbel: Judith kaj Holofernes

 Memorigiloj 
 memortabulo en Szentes (1906)
 teatrejo de Szentes (1909)
 busto en Szentes (1923)
 strato en Szentes

 Fontoj 
 hungarlingva biografio (la koncerna teksto estas legebla en la 10-a punkto)
 hungarlingva biografio kun foto
 hungarlingva biografio
 hungarlingva teksto

Kategorio:Hungaraj aktoroj
Kategorio:Hungaraj tradukistoj
Kategorio:Hungaraj altlernejaj instruistoj